ด้วยเหตุนี้กลุ่มธุรกิจพืชครบวงจร ซึ่งมีประสบการณ์ในการผลิตกล้ายางคุณภาพตามมาตรฐานของกรมวิชาการเกษตรจากโครงการยางพารา  1  ล้านไร่ จึงทำการผลิตกล้ายางพันธุ์ดีพันธุ์ JVP 80  เพื่อเป็นทางเลือกให้เกษตรกร เนื่องจากยางพันธุ์ JVP  80  มีความเข้มข้นของน้ำยางสูงถึง  46 % และมีเปอร์เซ็นต์เนื้อยางแผ่นแหงสูงถึง  42 - 48 % ตลอดจนให้ผลผลิตน้ำยางสูงถึงปีละ  450 - 500  กก./ไร่ ขณะที่พันธุ์ RRIM 600  และพันธุ์ RRIT 251  ซึ่งเป็นพันธุ์ที่เกษตรกรส่วนใหญ่นิยมปลูกในปัจจุบันมีความเข้มข้นของน้ำยางเพียง  32 % เปอร์เซ็นต์เนื้อยางแผ่น และให้ผลผลิตเฉลี่ย  280 - 300  กก./ไร่เท่านั้น โดยในปี  2552  ตั้งเป้าที่จะผลิตกล้ายางพันธุ์ JVP 80  จำนวน  400,000  ต้น ซึ่งขณะนี้เรือนเพาะชำทั้ง  10  แห่งของบริษัทฯได้เริ่มทำการผลิตกล้ายางชำถุงแล้ว และจะสามารถจำหน่ายให้กับเกษตรกรที่สนใจได้ทันฤดูฝนปีหน้า